גנדה נולד בישראל, לזוג מהגרים מקונגו. הוריו התגרשו בגיל צעיר, אביו עזב את ישראל, והוא גדל לבד עם אמו ואת כל ילדותו העביר בשכונות הקשות של דרום תל אביב.
קריירת מועדונים.
מכבי נתניה.
גנדה גדל במחלקת הנוער של מכבי נתניה מליגת העל. ב-16 במאי 2015 ערך גנדה את הופעתו היחידה בקבוצה הבוגרת של המועדון, בתיקו 0-0 נגד הפועל חיפה במסגרת עונת 2014/2015.
עירוני קריית שמונה.
בתום עונת חתם גנדה בעירוני קריית שמונה, גם היא מליגת העל. הוא ערך מספר הופעות עבור המועדון בגביע המדינה ובגביע הטוטו, וב-20 באוגוסט 2016 ערך את הופעת הבכורה שלו בליגה במדי המועדון, בניצחון 0–1 על מועדון ספורט אשדוד במסגרת עונת 2016/2017. בסך הכל ערך גנדה שלוש הופעות ליגה במדי המועדון.
הפועל תל אביב.
בחודש ינואר 2017 חתם גנדה בהפועל תל אביב מליגת העל. ב-25 בפברואר 2017 הוא ערך את הופעת הבכורה שלו במועדון, בתיקו 0-0 נגד הפועל רעננה במסגרת הליגה. ב-24 באפריל הוא הבקיע את שער הבכורה שלו בקריירה, בניצחון 0–2 על הפועל כפר סבא, גם הוא במסגרת הליגה. בתום עונת 2016/2017, בה ערך גנדה שמונה הופעות ליגה במדי המועדון והבקיע שער אחד, ירדה הפועל תל אביב לליגה הלאומית. בעונת 2017/2018, בה שיחקה הפועל תל אביב בליגה הלאומית, ערך גנדה 11 הופעות ליגה והבקיע ארבעה שערים, ובסיומה חזרה הפועל תל אביב לליגת העל. בעונת 2018/2019 ערך גנדה 23 הופעות ליגה, בהן הבקיע שלושה שערים.
אאוסבורג.
לקראת עונת עבר גנדה לאאוגסבורג מהבונדסליגה. הוא לא זכה לדקות משחק בקבוצה הראשונה של המועדון, וערך 12 הופעות ליגה, בהן הבקיע שלושה שערים, באאוגסבורג II, קבוצת המילואים של המועדון.
אדמירה ואקר מדלינג.
לקראת עונת חתם גנדה באדמירה ואקר מדלינג מהבונדסליגה האוסטרית. ב-24 באוקטובר 2020 הוא ערך את הופעת הבכורה שלו בליגה במדי המועדון, בהפסד 2–4 לריינדורף אלטאך במסגרת המחזור החמישי. בעונתו הראשונה במועדון ערך גנדה 12 הופעות ליגה, מבלי להבקיע שערים.
ס.ו. זנדהאוזן.
ב-4 ביולי 2022 חתם בס.ו. זנדהאוזן.
קריירת נבחרות.
בשנת 2015 שיחק גנדה שני משחקים במדי נבחרת הנוער של ישראל.
אגם אלם
אגם אלם (בבווארית: Almsee) הוא אגם השוכן בזאלצקמרגוט אשר במדינת אוסטריה עילית באוסטריה. האגם נמצא בעמק אמטל, 11 קילומטרים דרומית לעיירה גרינאו שבאלמטל. האגם שוכן בחלק הצפוני של רכס הרי טוטס גבירגה ורוחבו כ־2.3 קילומטרים על 700 מטר.
האגם מתנקז דרך נהר האלם. מאז 1965, האזור מסביב לאגם מוכרז כשמורת טבע. קונרד לורנץ ערך תצפיות חשובות על המין אווז אפור באגם.
יבול שיא
יבול שיא הוא כתב עת העוסק בתחום החקלאות בישראל. הוא מופץ לחקלאים, אנשי מפתח בתעשיית החקלאות ומקבלי החלטות במשרד החקלאות. כתב העת הופץ לראשונה בשנת 2007 ומופץ עד היום, בתדירות של אחת לחודש, בעלות הפצה בלבד, בכ-15 אלף עותקים.
כתב העת עוסק בין היתר בקידום החקלאות הישראלית, ניסויים ומחקרי חקלאות, המלצות הגנת הצומח, חקלאות בת קיימא ועוד.
מאפיינים.
כתב העת סוקר את החקלאות הישראלית בתחום ענפי הצומח. מדי חודש מתפרסמים מאמרים מקצועיים שיש בהם כדי לסייע לחקלאי בשלבי הגידול. לכתב העת מספר מדורים קבועים כגון מדור בתחום המים, מדור סוגיות משפטיות ומדור פעילות נשים בחקלאות.
ההוצאה לאור.
מו"ל כתב העת היא חברת כנס מדיה, המוציאה לאור את כתבי העת האחרים העוסקים במרחב הכפרי: הזמן הירוק, קו למושב, "הרפת והחלב" המופץ בקרב העוסקים ברפתות ו"אופק ירוק" העוסק בקידום אנרגיות מתחדשות וקיימות במרחב הכפרי.
עורך כתב העת הוא שמעון וילנאי, וסגן העורך הוא יצחק בר־זכאי. בין הכותבים בירחון בעבר ובהווה: ד"ר שירלי גזית, עו"ד שמואל גלנץ, עמוס דה וינטר, רו"ח אלון ראובני, דודו קוכמן, חוקרי מו"פ וחוקרי משרד החקלאות.
תערוכת החקלאות אגרו ישראל- יבול שיא.
תערוכת החקלאות של אגרו ישראל - יבול שיא, שנוסדה בשנת 2012, מתקיימת פעם בשנה במשך יומיים. בתערוכת החקלאות, מיוצגות מגוון של חברות אשר עוסקות בתשומות חקלאיות, כגון: חברות השקיה והדברה, דישון, אנרגיה מתחדשת, גינון, מיכון חקלאי, כלי רכב חקלאיים ועוד מספר נושאים שונים. במסגרת התערוכה מתקיימים גם כנסי חקלאות.
בין הדוברים בתערוכה בשנת 2019: רם בן ברק, אלון שוסטר, דני עטר, ניר מאיר ואבשלום וילן. בשנת 2020 לא התקיימה תערוכה עקב מגבלות הקורונה.
קופטוס
קופטוס (בערבית: قفط; בקופטית: Ⲕⲉϥⲧ; "קפט" או "קבטו") היא עיירה קטנה במחוז קינא במצרים, אשר ממוקמת 43 קילומטרים צפונה לעיירה לוקסור. העיירה התקיימה כבר בשנת 4000 לפנה"ס, והייתה בעלת חשיבות רבה מאז ימי קדם להיותה מובלעת אסטרטגית במסלולי הקרוואנים שחיברו בין הנילוס לבין ים סוף.
היסטוריה.
העיירה הייתה בעלת חשיבות רבה בתקופה השושלתית הקדומה. היא הייתה חשובה למכרות זהב וקוורציט אשר היו סמוכים למדבר המזרחי, המצרים עבדו במהלך השושלות הראשונה והשנייה (ב-2925-2650 לפנה"ס), והלכו במסעות ארוכים בסומליה המודרנית). קבטו היה קשור לאל המצרי מין והאלת איזיס, שעל פי האגדה מצאה שם חלק מגופתו של אוסיריס. שנהרסה בשנת 292 לספירה על ידי דיוקלטיאנוס, והפכה מאוחר יותר לקהילה נוצרית, שהשאילה את שמה לנוצרים הקופטים.
כיום.
כיום ידועה העיירה בעיקר מהריסותיה של תקופות השושלתיות וימי הביניים. הדרך המפורסמת לים סוף, דרך ואדי חמאמאט, שהפכה את העיירה לחשובה בהיסטוריה המצרית. אוכלוסייתה של העיירה ב-2006 הייתה 22,063 איש.
בלה אילש
בלה אילש (במקור ליפנר, בהונגרית: Illés Béla; קושיצה, 25 במרץ 1895 – בודפשט, 5 בינואר 1974) היה סופר, עיתונאי יהודי-הונגרי זכה פעמיים בפרס קושוט היוקרתי.
ביוגרפיה.
בלה אילש נולד במשפחה יהודית כבנם של איזידור ליפנר (1860–1943) ושל רוזה בק (1876–1967). בשנת 1912 סיים את לימודיו בגימנסיית סנט אישטוואן בזוגלו (רובע 14 כיום בבודפשט). בשנת 1916 קיבל את הדוקטורט באוניברסיטת בודפשט (כיום שמה אוניברסיטת אטווש לוראנד). כתביו הראשונים פורסמו על ידי כתב העת הספרותי החשוב ניוגט בסיוע המשורר אנדרה אדי. משם ואילך לקח על עצמו אילש באופן קבוע תפקידי כתיבה פוליטית וציבורית בטורי הניוגט. הוא תמך בדעות סוציאליסטיות, ולא באלה הבורגניות רדיקליות.
בשנת 1919 היגר לווינה בעקבות נפילת הרפובליקה הסובייטית ההונגרית. בשנים 1920 עד 1921 עבד ב"עיתון הפועלים" (Munkás Újság) בזקרפטיה. הוא נעצר ולאחר מכן גורש מצ'כוסלובקיה (שהוקמה אז והאזור עבר אליה מהונגריה בעקבות חוזה טריאנון). בשנים 1921 עד 1922 חי שוב בווינה כעובד מזדמן וכניצב בסרטי קולנוע. בשנת 1923, לאחר שגורש גם מאוסטריה הוא נסע לרוסיה הסוביטית (לימים ברית המועצות). הוא הפך לעובד של העיתון בשפה ההונגרית "מגל ופטיש" (Sarló és Kalapács). משנת 1927 עבד במזכירות התאחדות הסופרים הסובייטית.
הרומנים שלו מעוררים את אירועי הרפובליקה הסובייטית ההונגרית, את הדרך למהפכה. כמאיור של הצבא האדום הסובייטי השתתף במצור על בודפשט. בשנים 1950 עד 1956 היה העורך הראשי של "העיתון הספרותי" (Irodalmi Újság). משנת 1957 עד 1959 היה חבר מערכת כתב עת "חיים וספרות" (Élet és Irodalom). נינו הוא השחקן ההונגרי מאטה יאראי.
קפטן גוסב.
דמותו המפורסמת הבדיונית הוא אלכסיי גוסב (ברוסית: капитан Алексей Гусев), קצין בצבא הרוסי האימפריאלי שלחם לצד ההונגרים, כביכול, במהפיכת 1848 בהונגריה שמכונה בהונגריה "מלחמת העצמאות בשנים 1848-49", שנתפס כביכול במינסק באוגוסט 1849 עם שישה מחבריו על ביקורתו לגבי ההתערבות רוסית בהונגריה. כבר בשנות ה-50 של המאה ה-20 קבעו ההיסטוריונים שזו דמות בדיונית לחלוטין, על אף הכחשותיו של אילש.
AMC Theatres
AMC Theatres או AMC Entertainment Holdings, Inc. (קיצור באנגלית של American Multi-Cinema "מתחמי קולנוע אמריקאים") היא רשת בתי הקולנוע הגדולה בעולם. מרכז הרשת בליווד, קנזס והיא מפעילה, נכון לסוף 2020 - 950 מתחמי בתי קולנוע (מולטי-פלקסים ומגה-פלקסים), בהם 10,543 מסכים ב-14 מדינות בעולם. בהם 590 מתחמים עם 7,668 מסכים בארצות הברית ו-360 מתחמים עם 2,875 מסכים באירופה וערב הסעודית.
מאז 2017 פועלים בתי הקולנוע של הרשת תחת שלושה מותגים:
היסטוריה.
רשת בתי הקולנוע נוסדה ב-1920 כאשר קולנוע ריג'נט בקנזס סיטי, מיזורי נרכש ידי האחים מוריס, אדוארד וברני דובינסקי. לפני כן הפעילו האחים דובינסקי במערב התיכון מופע וודוויל נודד עם השחקנית ג'ין איגלס . לאחר ששינו את שמם לדורווד, נקראה החברה שהקימו Durwood Theatres. החברה הפעילה בתי קולנוע במספר ערים במיזורי ובקנזס (בהן טופיקה, ג'פרסון סיטי וסנט ג'וזף). ב-1945, תחת השפעתו של סטנלי, בנו של אדוארד, פתחה החברה קולנועי דרייב אין והתרחבה תוך רכישת רשת הקולנוע המתחרה בקנזס סיטי. עם מותו של אדוארד ב-1961, הפך סטנלי רשמית למנכ"ל הרשת, שכללה בשלב זה רק עשרה אולמות. ב-1963 עם פתיחת מרכז קניות מחוץ למרכז העיר, רכש סטנלי שני אולמות בני 700 מקומות בתוך מרכז הקניות, ופתח בכך את עידן מתחמי הקולנוע, המולטי-פלקס. במהלך שנות השישים פתחה הרשת עוד ועוד מולטיפלקסים במרכזי קניות שהחלו לפרוח מחוץ למרכזי הערים.
ב-1968 שינה סטנלי את שם הרשת ל-American Royal Cinema, וזמן קצר לאחר מכן ל-American Multi-Cinema. במקביל פיתח סטנלי את שיטת הניהול והתפעול של הרשת, ברוח הניהול המדעי. היחס ללקוח היה כאורח והניהול התחלק לפי מדרג היררכי של בעלי תפקידים בשליטה אזורית.